NORAKSTS

|  |  |
| --- | --- |
| 27.04.2023. | Nr.4/18 |

**apbūvēta zemesgabala Langervaldes ielā 7, jelgavā**

**ATSAVINĀŠANA**

Saņemts SIA “Latvijas Piens” (reģistrācijas Nr.40103343655, turpmāk - Iesniedzējs) 2023. gada 10. janvāra iesniegums, kurā lūdz atsavināt Jelgavas valstspilsētas pašvaldībai piederošo zemesgabalu Langervaldes ielā 7, Jelgavā, uz kura atrodas Iesniedzējam piederošas būves.

Jelgavas valstspilsētas pašvaldībai piederošs zemesgabals 40000 m2 platībā ar kadastra apzīmējumu 09000280280 Langervaldes ielā 7, Jelgavā (turpmāk – Zemesgabals) ir apbūvēts un ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000276427 ar kadastra numuru 09000280280.

Uz Zemesgabala atrodas Iesniedzējam piederošs nekustamais īpašums ar kadastra numuru  [09005280001](https://www.kadastrs.lv/properties/search?cad_num=09005250007&login_latvija_lv=False) Langervaldes ielā 7, Jelgavā, sastāvošs no būvēm ar kadastra apzīmējumiem 09000280280001 un 09000280280002, kurš ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000499451.

 Publiskas personas mantas atsavināšanas likuma (turpmāk - Atsavināšanas likums) 4. panta ceturtās daļas 3. punktā noteikts, ka pašvaldības nekustamā īpašuma atsavināšanu var ierosināt zemesgrāmatā ierakstītas būves īpašnieks, ja viņš vēlas nopirkt zemesgabalu, uz kura atrodas būve.

Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

 2023. gada 10. martā nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr. 88, derīgs līdz 2025. gada 21. jūnijam) novērtēja Zemesgabalu un noteica tā vērtību 173000,00 *euro* (viens simts septiņdesmit trīs tūkstoši *euro*, 00 *centi*).

Nekustamā īpašuma Valsts kadastra informācijas sistēmā Zemesgabala kadastrālā vērtība ir noteikta 77612,00 *euro* (septiņdesmit septiņi tūkstoši seši simti divpadsmit *euro*, 00 *centi*).

Atsavināšanas likuma 3. panta pirmās daļas 2. punkts nosaka, ka publiskas personas nekustamo mantu var atsavināt, pārdodot par brīvu cenu. Minētā likuma 37. panta pirmās daļas 4. punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma [4. panta](https://likumi.lv/doc.php?id=68490#p4) ceturtās daļas 3. punktā minētā persona. Šajā gadījumā pārdošanas cena ir vienāda ar nosacīto cenu.

Atsavināšanas likuma 44.1 panta piektā daļa nosaka, ka, pārdodot apbūvētu zemesgabalu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

2023. gada 3. aprīlī Jelgavas valstspilsētas pašvaldības īpašuma atsavināšanas komisija noteica Zemesgabala nosacīto cenu 173000,00 *euro* (viens simts septiņdesmit trīs tūkstoši *euro*, 00 *centi*) un nomaksas termiņu – 5 gadus.

Saskaņā ar Pašvaldību likuma 10. panta pirmās daļas 16. punktu, Atsavināšanas likuma 3. panta pirmās daļas 2. punktu, 4. panta ceturtās daļas 3. punktu, 8. pantu, 37. panta pirmās daļas 4. punktu, 44.1 panta piekto daļu, Jelgavas valstspilsētas pašvaldības īpašuma atsavināšanas komisijas 2023. gada 3. aprīļa lēmumu Nr. 4/6 “Apbūvēta zemesgabala Langervaldes ielā 7, Jelgavā atsavināšana” un Iesniedzēja 2023. gada 10. janvāra iesniegumu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošu apbūvētu zemesgabalu Langervaldes ielā 7, Jelgavā (kadastra numurs 09000280280, kadastra apzīmējums 09000280280, platība 40000 m2), uz tā esošo būvju īpašniecei SIA “Latvijas Piens” (reģistrācijas Nr.40103343655) par nosacīto cenu 173000,00 *euro* (viens simts septiņdesmit trīs tūkstoši *euro*, 00 *centi*), nosakot maksimālo nomaksas termiņu – 5 gadus.
2. Jelgavas valstspilsētas pašvaldības īpašuma atsavināšanas komisijai veikt visas nepieciešamās darbības lēmuma izpildei.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. aprīlī